techiaith/cofnodycynulliad_en-cy huggingface dataset:
English: Thank you, Chair. An additional point for you, Sam - in my role as the chair of the local PSB, I report back to one of the scrutiny committees in the council and also the chair of that committee sits in as an observer. But, in terms of CJCs, to be completely honest with you, I'm still learning about my role as chair of the CJC. But, in terms of backbench members, they wouldn't know anything about the CJC. So, I would welcome some sort of guidance in terms of the process of reporting back to scrutiny committees within Ceredigion County Council and what the arrangements should be in terms of that.
Welsh: Diolch, Cadeirydd. Pwynt ychwanegol ichi, Sam - yn fy rôl i fel cadeirydd ar y PSB lleol, dwi'n adrodd yn ôl i un o'r pwyllgorau craffu o fewn y cyngor a hefyd mae cadeirydd y pwyllgor yna'n eistedd i mewn fel arsylwr. Ond, o ran y CJCs, i fod yn gwbl onest gyda chi, dwi'n dal i ddysgu o ran fy rôl i fel cadeirydd y CJC. Ond, o ran aelodau y meinciau cefn, fydden nhw ddim yn gwybod dim byd am y CJC. Felly, bydden i'n croesawu rhyw fath o arweiniad o ran y broses o adrodd yn ôl i bwyllgorau craffu o fewn Cyngor Sir Ceredigion a beth ddylai'r drefn fod o ran hynny.
English: Yes, once again, the make-up of the different CJCs is different according to regions. In mid Wales, you have Hywel Dda and Powys as health boards. So, I think it would be hard to co-ordinate that, although their input is so important. In terms of the PSB, we have Hywel Dda as a health board sitting on the PSB, but we don't often have full representation from the health board on that body because they are being pulled into three other PSBs, be that in Pembrokeshire or Carmarthenshire too. So, we do need to consider the commitment of different bodies because they are just as busy as we are. So, we'd have to look at every area individually in terms of the representation of those bodies on the different CJCs.
Welsh: Ie, unwaith eto, mae gwneuthuriad y gwahanol CJCs yn wahanol i bob ardal. O ran y canolbarth, mae gyda chi Hywel Dda a Powys fel byrddau iechyd. Felly, dwi'n credu byddai'n anodd i gydlynu hynny, er byddai'u mewnbwn nhw yn hollbwysig. Dwi'n credu, o ran y PSB, mae gyda ni Hywel Dda fel bwrdd iechyd yn eistedd ar y PSB, ond anaml iawn rŷn ni'n cael cynrychiolaeth lawn o'r bwrdd iechyd yna yn eistedd ar y corff hwnnw achos maen nhw'n cael eu tynnu i'r tri PSB arall, boed yn sir Benfro neu sir Gar hefyd. Felly, mae eisiau ystyried ymrwymiad y gwahanol gyrff achos maen nhw yr un mor brysur â ni. Felly, byddai'n rhaid edrych ar bob ardal yn unigol o ran cynrychiolaeth y cyrff hynny ar y gwahanol CJCs.
English: Just to confirm that we have a partnership with the North Wales Economic Ambition Board that includes the colleges, and, very importantly, includes the private sector. And that partnership will have to continue; they are an integral part of our discussions even though they don't have a vote - we have to include them. There is no question about including them - on the sub-committee, of course.
Welsh: Jest i gadarnhau, felly, mae gennym ni bartneriaeth gyda bwrdd economaidd y gogledd, uchelgais y gogledd, sy'n cynnwys y colegau, sy'n cynnwys, yn bwysig iawn, y sector breifat. A mi fydd yn rhaid i'r bartneriaeth yna barhau; maen nhw'n rhan hanfodol o'n trafodaethau ni er does ganddyn nhw ddim bleidlais - mae'n rhaid inni eu cynnwys nhw. Does yna ddim cwestiwn am eu cynnwys nhw - ar yr is-bwyllgor, wrth gwrs.
English: Good afternoon and welcome to this afternoon's Plenary. The first item on our agenda is questions to the Minister for Education and the Welsh Language, and the first question is from Sarah Murphy.
Welsh: Prynhawn da a chroeso i'r Cyfarfod Llawn y prynhawn yma. Yr eitem gyntaf ar ein hagenda ni yw'r cwestiynau i Weinidog y Gymraeg ac Addysg, ac mae'r cwestiwn cyntaf gan Sarah Murphy.
English: Local authorities are responsible for planning school places. They must ensure that there are sufficient schools providing primary and secondary education for pupils in their areas. I am not aware of any local authority that does not have enough school places.
Welsh: Awdurdodau lleol sy'n gyfrifol am gynllunio lleoedd ysgolion. Mae'n rhaid iddynt sicrhau bod digon o ysgolion yn darparu addysg gynradd ac uwchradd i ddisgyblion yn eu hardaloedd. Nid wyf yn ymwybodol o unrhyw awdurdod lleol lle nad oes digon o leoedd ysgolion.
English: Thank you, Minister, and I appreciate your response to this question. I know from many parents in my constituency and, of course, across Wales, that they want to be able to send their children to good schools, close to their homes. But this has been a slight issue for parents and pupils in my community, so it is really great to hear about the £1.8 million investment from Bridgend County Borough Council schools in housing developments to increase classrooms and pupil capacity, at Bryntirion Comprehensive School, and that there are plans in place to extend the number of places at Coety Primary School, which is situated in a recent housing development. But I just want to highlight, specifically with Coety Primary School, unfortunately when the housing development was developed, and the school is in the centre of it, there just weren't enough places for the pupils, especially as the housing development now has expanded. So, there has been a gap where there were not enough places in that school for the children living directly around it, and that gap has meant that children have had to go further away and also siblings, in some cases, haven't been able to attend the same school. I understand that it can be tricky to predict how many places will be needed in new schools, but what more can be done, really, to allow a bit more flexibility around this when we have new housing and school developments?
Welsh: Diolch, Weinidog, ac rwy'n gwerthfawrogi eich ymateb i'r cwestiwn hwn. Gwn ar ôl clywed gan lawer o rieni yn fy etholaeth, a ledled Cymru wrth gwrs, eu bod eisiau gallu danfon eu plant i ysgolion da, yn agos at eu cartrefi. Ond mae hon wedi bod yn broblem i rieni a disgyblion yn fy nghymuned, felly mae'n wych clywed am y buddsoddiad o £1.8 miliwn gan Gyngor Bwrdeistref Sirol Pen-y-bont ar Ogwr i ysgolion mewn datblygiadau tai i gynyddu'r nifer o ystafelloedd dosbarth a lleoedd disgyblion, yn Ysgol Gyfun Bryntirion, a bod cynlluniau ar waith i gynyddu nifer y lleoedd yn Ysgol Gynradd Coety, sydd wedi'i lleoli mewn datblygiad tai diweddar. Ond hoffwn nodi, yn benodol mewn perthynas ag Ysgol Gynradd Coety, yn anffodus, pan adeiladwyd y datblygiad tai, ac mae'r ysgol yn ei ganol, nad oedd digon o leoedd ar gyfer y disgyblion, yn enwedig gan fod y datblygiad tai wedi ehangu bellach. Felly, mae bwlch lle nad oedd digon o leoedd yn yr ysgol honno ar gyfer y plant sy'n byw o'i chwmpas, ac mae'r bwlch hwnnw wedi golygu bod plant wedi gorfod mynd ymhellach i ffwrdd, ac mewn rhai achosion, fod brodyr a chwiorydd heb allu mynychu'r un ysgol. Rwy'n deall y gall fod yn anodd rhagweld faint o leoedd y bydd eu hangen mewn ysgolion newydd, ond beth arall y gellir ei wneud i ganiatáu rhywfaint yn fwy o hyblygrwydd yn hyn o beth pan fyddwn yn adeiladu datblygiadau tai ac ysgolion newydd?
English: Thank you to Sarah Murphy for welcoming the investment, including that which the Welsh Government provides into schools in Bridgend, as elsewhere. It was good to visit Bryntirion Comprehensive School with her recently. She is right to say, of course, that it is important that we make sure that schools and other public services are aligned with developments in housing. Our planning system is key in this in helping us to ensure that, as new housing developments come forward, there is sufficient school capacity available within communities. Authorities should take a strategic and long-term approach towards provision of community facilities, which obviously includes schools, when they are preparing their development plans. Those plans set out how places will change over a 15-year period - how many new houses will be built and where they will be located. And so, as part of that, we would expect for infrastructure, including school provision, to be a crucial consideration when planning those new housing developments. But I recognise that, sometimes, there is a gap between provision and the need arising, perhaps inevitably.
Welsh: Diolch i Sarah Murphy am groesawu'r buddsoddiad, gan gynnwys yr hyn y mae Llywodraeth Cymru yn ei ddarparu i ysgolion ym Mhen-y-bont ar Ogwr, fel mewn mannau eraill. Roedd yn braf ymweld ag Ysgol Gyfun Bryntirion gyda hi'n ddiweddar. Mae'n llygad ei lle, wrth gwrs, yn dweud ei bod yn bwysig inni sicrhau bod ysgolion a gwasanaethau cyhoeddus eraill yn gydnaws â datblygiadau ym maes tai. Mae ein system gynllunio yn allweddol yn hyn o beth i'n helpu i sicrhau, wrth i ddatblygiadau tai newydd gael eu hadeiladu, fod digon o leoedd ysgolion ar gael mewn cymunedau. Dylai awdurdodau fabwysiadu ymagwedd strategol a hirdymor tuag at ddarparu cyfleusterau cymunedol, sy'n amlwg yn cynnwys ysgolion, pan fyddant yn paratoi eu cynlluniau datblygu. Mae'r cynlluniau hynny'n nodi sut y bydd lleoedd yn newid dros gyfnod o 15 mlynedd - faint o dai newydd a gaiff eu hadeiladu a ble y cânt eu lleoli. Ac felly, fel rhan o hynny, byddem yn disgwyl i seilwaith, gan gynnwys darpariaeth ysgolion, fod yn ystyriaeth hollbwysig wrth gynllunio'r datblygiadau tai newydd hynny. Ond rwy'n cydnabod, weithiau, fod bylchau rhwng y ddarpariaeth a'r angen, sydd efallai'n anochel.
English: Minister, in 2011, the Welsh Government published a circular called 'Measuring the capacity of schools in Wales', to support local authorities to plan school places, to report on surplus capacity and to set school admission numbers. Now, using data, as my colleague Sarah Murphy has rightly said - we use data to plan our school places - is vital, like birth rates, the number of new-build homes, migration data and new families moving to new areas. So, what is the Minister now doing to ensure that any supporting guidance is fit for purpose to support local authorities in planning school places now and for the future?
Welsh: Weinidog, yn 2011, cyhoeddodd Llywodraeth Cymru gylchlythyr o'r enw, 'Mesur capasiti ysgolion yng Nghymru', i gynorthwyo awdurdodau lleol i gynllunio lleoedd ysgolion, i adrodd ar leoedd gwag ac i bennu niferoedd derbyn ysgolion. Nawr, mae defnyddio data, fel y dywedodd fy nghyd-Aelod Sarah Murphy yn gwbl gywir - rydym yn defnyddio data i gynllunio ein lleoedd ysgolion - yn hanfodol, fel cyfraddau genedigaethau, nifer y cartrefi newydd a gaiff eu hadeiladu, data mudo a theuluoedd newydd yn symud i ardaloedd newydd. Felly, beth y mae'r Gweinidog yn ei wneud yn awr i sicrhau bod unrhyw ganllawiau ategol yn addas i'r diben er mwyn cefnogi awdurdodau lleol i gynllunio lleoedd ysgolion yn awr ac ar gyfer y dyfodol?
English: I'm content the guidance is sufficient to enable authorities to do that. Bridgend is a local authority that has more primary school places, in both Welsh and English-medium provision, and similarly in secondary provision, than there are pupils on the roll. There will be, as I discussed with Sarah Murphy a moment ago - . We are not, unfortunately, in the position where parents are always able to have the school of their first choice - that's not the system that we run. There's a balancing between that choice and the availability of places locally to that school, but, on a local authority basis, I can assure you that there are sufficient places to meet the demand that arises.
Welsh: Rwy'n fodlon fod y canllawiau'n ddigonol i alluogi awdurdodau i wneud hynny. Mae Pen-y-bont ar Ogwr yn awdurdod lleol a chanddo fwy o leoedd ysgolion cynradd, mewn ysgolion cyfrwng Cymraeg yn ogystal â rhai cyfrwng Saesneg, ac yn yr un modd mewn darpariaeth uwchradd, nag sydd o ddisgyblion. Fel y trafodais gyda Sarah Murphy funud yn ôl - . Yn anffodus, nid ydym mewn sefyllfa lle mae rhieni bob amser yn gallu anfon eu plant i'r ysgol o'u dewis cyntaf - nid dyna'r system sydd gennym. Mae cydbwysedd rhwng y dewis hwnnw ac argaeledd lleoedd yn lleol i'r ysgol honno, ond ar sail awdurdodau lleol, gallaf roi sicrwydd i chi fod digon o leoedd i ddiwallu'r angen sy'n codi.
English: Wales offers the most generous package of support in the UK, and the highest levels of non-repayable grant support being targeted to those most in need. We are working closely with the sector to ensure that they are considering all options to support students impacted by the cost-of-living crisis.
Welsh: Cymru sy'n cynnig y pecyn cymorth mwyaf hael yn y Deyrnas Unedig, ac mae'r lefelau uchaf o gymorth grant nad oes angen ei ad-dalu yn targedu'r bobl sydd ei angen fwyaf. Rŷn ni'n cydweithio'n agos â'r sector i sicrhau eu bod nhw'n ystyried pob opsiwn i gefnogi myfyrwyr y mae'r argyfwng costau byw yn effeithio arnyn nhw.
English: Thank you very much. Perhaps I should be declaring an interest because I have two daughters at university at the moment, and I've had a number of e-mails from students, many of them in the two universities that happen to be located in my region. So, I'm very aware of the increasing pressure on university students as a result of the cost-of-living crisis. Indeed, whilst inflation continues to rise, the package of support provided to students has only increased around 3.5 per cent, which is of course lower than the level of inflation. And according to recent research by the National Union of Students Wales, it was seen that 92 per cent of students are concerned about their ability to manage their finances, with almost half saying that this is having an impact on their mental health. Indeed, in giving evidence to the Children, Young People and Education Committee recently, the president of NUS Wales said that one student in Carmarthen had only £100 left after paying rent and bills during the autumn term. So, bearing this in mind, will you, Minister, ensure that a package of support is available to students that at least keeps pace with inflation?
Welsh: Diolch yn fawr iawn. Efallai y dylwn i fod yn datgan diddordeb gan fod dwy ferch gen i yn y brifysgol ar hyn o bryd, a dwi wedi cael nifer o e-byst gan fyfyrwyr, nifer ohonyn nhw yn y ddwy brifysgol sy'n digwydd bod yn fy rhanbarth i. Felly, dwi'n ymwybodol iawn o'r straen cynyddol y mae'n myfyrwyr prifysgol yn ei wynebu yn sgil yr argyfwng costau byw. Yn wir, tra bo chwyddiant yn parhau i godi, mae'r pecyn cynhaliaeth sy'n cael ei roi i fyfyrwyr ond wedi codi rhyw 3.5 y cant, sydd wrth gwrs yn is na lefel chwyddiant. Ac yn ôl ymchwil diweddar gan Undeb Cenedlaethol Myfyrwyr Cymru, gwelwyd bod 92 y cant o fyfyrwyr yn pryderu am eu gallu i reoli eu harian, gyda bron hanner yn dweud bod hyn yn effeithio ar eu hiechyd meddwl. Yn wir, wrth roi tystiolaeth i'r Pwyllgor Plant, Pobl Ifanc ac Addysg yn ddiweddar, dywedodd llywydd UCMC bod un myfyriwr o Gaerfyrddin ond â rhyw £100 ar ôl, ar ôl talu rhent a biliau yn ystod tymor yr hydref. Felly, gan ystyried hyn, a wnewch chi, Weinidog, sicrhau bod pecyn cynhaliaeth ar gael i fyfyrwyr sydd o leiaf ar yr un lefel â chwyddiant?
English: I thank the Member for that question. Our priority here in Wales is to ensure that students have access to support that allows them to meet their daily living costs, and also that our higher education institutions have access to appropriate and sufficient levels of funding for that. As I've said, we in Wales already have the most generous support package of any part of the UK. It's certainly true that every university provides specific support to students under particular pressure. Some of the pressure on those sources of funding emerges from the fact that students from other parts of the UK aren't getting the same level of support, so there is more demand for those crisis funds in our universities here in Wales. I have written recently to the Higher Education Funding Council for Wales to ensure that they can assure me that there is sufficient support available through the universities. In terms of our support through the broader funding system, every student has access to a minimum level of support, which equates to the living wage. I intend to make a statement in the next few weeks as to how that will look for the future. So, there will be more information available to the Member, and other Members, at that point.
Welsh: Diolch i'r Aelod am y cwestiwn hwnnw. Ein blaenoriaeth ni yma yng Nghymru yw sicrhau bod gan fyfyrwyr fynediad at gefnogaeth sy'n caniatáu iddyn nhw gwrdd â costau dyddiol, a hefyd bod gan ein sefydliadau addysg uwch ni fynediad at lefelau addas a digonol o arian ar gyfer hynny. Fel rwy'n dweud, mae gennym ni yma yng Nghymru eisoes y pecyn mwyaf cefnogol o unrhyw ran o'r Deyrnas Gyfunol. Mae'n sicr yn wir bod pob prifysgol yn cynnig ffynhonnell i roi cefnogaeth benodol i fyfyrwyr o dan bwysau. Mae peth o'r gwasgedd a pheth o'r pwysau sy'n dod ar y ffynonellau hynny yn deillio o'r ffaith nad yw myfyrwyr o rannau eraill o'r Deyrnas Gyfunol yn cael yr un gefnogaeth, felly mae mwy o alw ar y ffynonellau arian argyfwng hynny yn ein prifysgolion ni yma yng Nghymru. Rwyf wedi ysgrifennu'n ddiweddar at Gyngor Cyllido Addysg Uwch Cymru i sicrhau eu bod nhw'n gallu rhoi gwybod i fi fod digon o gefnogaeth ar gael drwy'r prifysgolion. O ran ein cefnogaeth ni fel rhan o'r system ariannu ehangach, mae gan bob myfyriwr access at isafswm o gefnogaeth sy'n gyfystyr â'r cyflog byw. Rwy'n bwriadu gwneud datganiad yn yr wythnosau nesaf ynglŷn â sut y bydd hynny'n edrych yn y dyfodol. Felly, bydd mwy o wybodaeth ar gael i'r Aelod, ac i Aelodau eraill, bryd hynny.
English: Minister, I just want to raise an issue with you that I wanted to just check if you're aware of. A constituent of mine - a Welsh student - applied to an educational provider in England on a professional barrister training course, only to be told by the provider that they weren't willing to access the funding through Student Finance Wales. Now, this isn't an issue of concern - . This isn't a responsibility of the Welsh Government, but I am disappointed that Welsh students - and, from my own investigation, this seems to be the case - are being treated differently to English students if they're applying through Student Finance Wales. It's not an issue that I believe is the responsibility of the Welsh Government or, indeed, Student Finance Wales, but I do wonder whether you are aware of this situation, and is this something you'd be willing to challenge providers in England or, indeed, any other part of the UK, because would you agree with me that it would be entirely wrong for a Welsh student to be penalised? In this case, the parent has had to fund the course and the fees themselves; had the family been in England, that wouldn't have been the case. Are you aware of these issues? I'm very happy to write to you with more details.
Welsh: Weinidog, hoffwn godi mater yr oeddwn am wneud yn siŵr eich bod yn ymwybodol ohono. Gwnaeth un o fy etholwyr - myfyriwr o Gymru - gais i ddarparwr addysgol yn Lloegr ar gyfer cwrs hyfforddi bargyfreithwyr proffesiynol, a chawsant wybod gan y darparwr nad oeddent yn fodlon cael mynediad at y cyllid drwy Cyllid Myfyrwyr Cymru. Nawr, nid yw hwn yn fater o bryder - . Nid yw hyn yn gyfrifoldeb i Lywodraeth Cymru, ond rwy'n siomedig fod myfyrwyr o Gymru - ac o fy ymchwil fy hun, ymddengys bod hyn yn wir - yn cael eu trin yn wahanol i fyfyrwyr o Loegr os ydynt yn gwneud cais drwy Cyllid Myfyrwyr Cymru. Ni chredaf ei fod yn fater sy'n gyfrifoldeb i Lywodraeth Cymru, nac yn wir i Cyllid Myfyrwyr Cymru, ond tybed a ydych yn ymwybodol o'r sefyllfa hon, ac a yw hyn yn rhywbeth y byddech yn fodlon herio darparwyr yn Lloegr neu unrhyw ran arall o'r DU yn ei gylch, oherwydd a fyddech yn cytuno â mi y byddai'n gwbl anghywir i fyfyriwr o Gymru gael eu cosbi? Yn yr achos hwn, mae'r rhiant wedi gorfod ariannu'r cwrs a'r ffioedd eu hunain; pe bai'r teulu wedi bod yn Lloegr, ni fyddai hynny wedi digwydd. A ydych yn ymwybodol o'r materion hyn? Rwy'n fwy na pharod i ysgrifennu atoch gyda rhagor o fanylion.
English: I'd be very grateful if the Member could write to me about that specific case, and I will look into that. We have a mechanism, a system, in Wales that enables course providers in any part of the UK to be accredited, as the Member obviously knows, and that isn't based on geography; it's based on objective accreditation and criteria, which then enables a Welsh student to be able to access that provider in any part of the UK and have the support that is available through Student Finance Wales. So, I'm disturbed to hear what the Member has outlined today and I'd be grateful if he would write to me about that.
Welsh: Byddwn yn ddiolchgar iawn pe gallai'r Aelod ysgrifennu ataf ynglŷn â'r achos penodol hwnnw, a byddaf yn ymchwilio iddo. Mae gennym fecanwaith, system, yng Nghymru sy'n galluogi darparwyr cyrsiau mewn unrhyw ran o'r DU i gael eu hachredu, fel y mae'r Aelod yn amlwg yn gwybod, ac nid yw'n seiliedig ar ddaearyddiaeth; mae'n seiliedig ar feini prawf ac achredu gwrthrychol, sydd wedyn yn galluogi myfyriwr o Gymru i allu cael mynediad at y darparwr hwnnw mewn unrhyw ran o'r DU, a chael y cymorth sydd ar gael drwy Cyllid Myfyrwyr Cymru. Felly, mae clywed yr hyn y mae'r Aelod wedi'i amlinellu heddiw yn peri gofid i mi, a byddwn yn ddiolchgar pe gall ysgrifennu ataf ynglŷn â hynny.
English: Diolch, Llywydd. Minister, I have always been supportive of the idea that sex education needed to be updated in Wales. It was archaic and needed changing, but in the right way. I find the already apparent failures that we're seeing to get RSE right quite upsetting. If things are not adapted, we will miss an opportunity here to genuinely make better sex education for children and young people across Wales. The good from the much-needed changes that we're seeing in sex education will be lost due to not ensuring age appropriateness of content and language when delivering such important messaging to our children and young people. As I heavily stressed to the former Minister, Kirsty Williams, who has three children of her own, the new content of what was being taught needed to - and she agreed - (a) use vocabulary that can be understood by the child/young person that's being taught, and (b), and most importantly, make sure that the content was not confusing and was age appropriate. We are one month into this new term and the official beginning of the new curriculum RSE being delivered, and it's abundantly clear from parents and teachers alike that some of the teaching materials that have been recommended are concerning to them. And they are most certainly not - a worrying number of materials recommended - age appropriate after all. As a mother to a 12 and three-year-old myself, I'm deeply concerned about what we're hearing -
Welsh: Diolch, Lywydd. Weinidog, rwyf bob amser wedi bod yn gefnogol i'r syniad fod angen diweddaru addysg rhyw yng Nghymru. Roedd wedi dyddio ac roedd angen ei newid, ond yn y ffordd iawn. Mae'r methiannau amlwg a welwn mewn perthynas ag addysg cydberthynas a rhywioldeb yn peri gofid i mi. Os na chaiff pethau eu haddasu, byddwn yn colli cyfle yma i fynd ati o ddifrif i wella addysg rhyw i blant a phobl ifanc ledled Cymru. Bydd y lles o'r newidiadau mawr eu hangen yr ydym yn eu gweld mewn addysg rhyw yn cael eu colli drwy beidio â sicrhau cynnwys ac iaith sy'n addas i oedran wrth gyflwyno negeseuon mor bwysig i'n plant a'n pobl ifanc. Fel y pwysleisiais yn gryf wrth y cyn Weinidog, Kirsty Williams, sydd â thri o blant ei hun, roedd angen i gynnwys newydd yr hyn a gâi ei ddysgu - ac roedd hi'n cytuno - (a) ddefnyddio geirfa y gall y plentyn/unigolyn ifanc sy'n cael eu dysgu ei deall, a (b), ac yn bwysicaf oll, sicrhau nad oedd y cynnwys yn peri dryswch a'i fod yn addas i'r oedran. Rydym fis i mewn i'r tymor newydd hwn a dechrau cyflwyno'r cwricwlwm addysg cydberthynas a rhywioldeb newydd yn swyddogol, ac mae'n gwbl amlwg fod rhywfaint o'r deunydd addysgu a argymhellwyd yn peri pryder i rieni ac athrawon. Ac yn sicr, nid ydynt - gormod lawer o'r deunydd a argymhellir - yn addas i'r oedran wedi'r cyfan. Fel mam i blentyn 12 oed a phlentyn tair oed fy hun, rwy'n bryderus iawn ynglŷn â'r hyn a glywn -